Κανονισμός (ΕΚ) αριθ. 1402/2003 της Επιτροπής

της 1ης Αυγούστου 2003

περί συντάξεως προγράμματος πινάκων και ορισμών αναφερομένων στις βασικές στατιστικές έρευνες επί των αμπελουργικών εκτάσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 357/79 του Συμβουλίου, της 5ης Φεβρουαρίου 1979, περί των στατιστικών ερευνών επί των αμπελουργικών εκτάσεων(1), όπως τροποποιήθηκε τελευταία από τον κανονισμό (EK) αριθ. 2329/98(2), και ιδίως το άρθρο 4 παράγραφος 2,

τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(3), όπως τροποποιήθηκε τελευταία από τον κανονισμό (EK) αριθ. 2585/2001(4), και ιδίως το άρθρο 73,

Εκτιμώντας τα ακόλουθα:

(1) Ο κανονισμός (ΕΟΚ) αριθ. 991/79 της Επιτροπής, της 17ης Μαΐου 1979, περί συντάξεως προγράμματος πινάκων και ορισμών αναφερομένων στις βασικές στατιστικές έρευνες επί των αμπελουργικών εκτάσεων και καταργήσεως των κανονισμών αριθ. 143 και αριθ. 26/64/ΕΟΚ(5) έχει τροποποιηθεί κατά τρόπο ουσιαστικό(6). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.

(2) Κατά τους όρους του κανονισμού (ΕΟΚ) αριθ. 357/79, τα κράτη μέλη πρέπει να ανακοινώνουν τα αποτελέσματα των βασικών ερευνών, σύμφωνα με ένα πρόγραμμα πινάκων που θα συνταχθεί κατά τη διαδικασία που προβλέπεται στο άρθρο 8 του εν λόγω κανονισμού.

(3) Για να εξασφαλισθεί η συγκρισιμότης των στοιχείων που εμφαίνονται σε αυτούς τους πίνακες, πρέπει να προβλεφθούν ορισμένοι ορισμοί αναφερόμενοι στις βασικές έρευνες.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής γεωργικής στατιστικής και της επιτροπής διαχειρίσεως οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η μορφή του προγράμματος πινάκων για τις βασικές έρευνες επί των αμπελουργικών εκτάσεων καθορίζεται στο παράρτημα I.

Άρθρο 2

1. Οι ορισμοί που αναφέρονται στις βασικές έρευνες εμφαίνονται στο παράρτημα II.

2. Δεδομένου ότι οι βασικές στατιστικές έρευνες αναφέρονται επί της καταστάσεως στο τέλος μιας αμπελουργικής περιόδου, η φυτευομένη αμπελουργική έκταση, η αναφυτευομένη ή εμβολιασμένη κατά την αμπελουργική περίοδο που προηγείται της ερεύνης, θεωρείται ηλικίας μικροτέρας του ενός έτους.

Άρθρο 3

Ο κανονισμός (EOK) αριθ. 991/79 καταργείται.

Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙV.

Άρθρο 4

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Αυγούστου 2003.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 54 της 5.3.1979, σ. 124.

(2) ΕΕ L 291 της 30.10.1998, σ. 2.

(3) ΕΕ L 179 της 14.7.1999, σ. 1.

(4) ΕΕ L 345 της 29.12.2001, σ. 10.

(5) ΕΕ L 129 της 28.5.1979, σ. 1.

(6) Βλέπε παράρτημα ΙΙI.

ΠΑΡΑΡΤΗΜΑ I

ΠΙΝΑΚΑΣ 1

ΕΚΜΕΤΑΛΛΕΥΣΕΙΣ, ΚΑΛΛΙΕΡΓΟΥΜΕΝΗ ΑΜΠΕΛΟΥΡΓΙΚΗ ΕΚΤΑΣΗ ΚΑΙ ΧΡΗΣΙΜΟΠΟΙΟΥΜΕΝΗ ΓΕΩΡΓΙΚΗ ΕΚΤΑΣΗ ΑΝΑΛΟΓΑ ΜΕ ΤΗ ΦΥΣΗ ΤΗΣ ΠΑΡΑΓΩΓΗΣ ΚΑΙ ΤΗΝ ΚΑΤΗΓΟΡΙΑ ΜΕΓΕΘΟΥΣ

>PIC FILE= "L_2003199EL.000502.TIF">

>PIC FILE= "L_2003199EL.000601.TIF">

ΠΙΝΑΚΑΣ 2

ΕΚΜΕΤΑΛΛΕΥΣΕΙΣ, ΚΑΛΛΙΕΡΓΟΥΜΕΝΗ ΑΜΠΕΛΟΥΡΓΙΚΗ ΕΚΤΑΣΗ(1) ΚΑΙ ΧΡΗΣΙΜΟΠΟΙΟΥΜΕΝΗ ΓΕΩΡΓΙΚΗ ΕΚΤΑΣΗ ΚΑΤΑ ΚΑΤΗΓΟΡΙΑ ΜΕΓΕΘΟΥΣ ΚΑΙ ΚΑΤΑ ΤΟ ΤΜΗΜΑ (%) ΤΗΣ ΧΡΗΣΙΜΟΠΟΙΟΥΜΕΝΗΣ ΓΕΩΡΓΙΚΗΣ ΕΚΤΑΣΕΩΣ ΚΑΛΛΙΕΡΓΟΥΜΕΝΗΣ ΜΕ ΑΜΠΕΛΟ

2.1. Όλες οι εκμεταλλεύσεις.

2.2. Εκμεταλλεύσεις που έχουν αποκλειστικά εκτάσεις προοριζόμενες για την παραγωγή v.q.p.r.d.

2.3. Εκμεταλλεύσεις που έχουν αποκλειστικά εκτάσεις προοριζόμενες για την παραγωγή άλλων οίνων.

2.4. Εκμεταλλεύσεις που έχουν αποκλειστικά εκτάσεις καλλιεργούμενες με επιτραπέζιες ποικιλίες.

2.5. Εκμεταλλεύσεις που έχουν αποκλειστικά εκτάσεις καλλιεργούμενες με ποικιλίες σταφίδων(2).

2.6. Άλλες εκμεταλλεύσεις που έχουν αμπελουργικές εκτάσεις(3).

>PIC FILE= "L_2003199EL.000602.TIF">

ΠΙΝΑΚΑΣ 3

ΕΚΜΕΤΑΛΛΕΥΣΕΙΣ ΚΑΙ ΑΜΠΕΛΟΥΡΓΙΚΗ ΕΚΤΑΣΗ ΚΑΛΛΙΕΡΓΟΥΜΕΝΗ ΜΕ ΟΙΝΟΠΟΙΗΣΙΜΕΣ ΠΟΙΚΙΛΙΕΣ ΚΑΤΑ ΚΑΤΗΓΟΡΙΑ ΜΕΓΕΘΟΥΣ ΚΑΙ ΚΑΤΑ ΤΟ ΤΜΗΜΑ (%) ΤΗΣ ΕΚΤΑΣΕΩΣ ΜΕ V.Q.P.R.D. ΣΤΗΝ ΑΜΠΕΛΟΥΡΓΙΚΗ ΕΚΤΑΣΗ ΤΗΝ ΚΑΛΛΙΕΡΓΟΥΜΕΝΗ ΜΕ ΟΙΝΟΠΟΙΗΣΙΜΕΣ ΠΟΙΚΙΛΙΕΣ

>PIC FILE= "L_2003199EL.000701.TIF">

ΠΙΝΑΚΑΣ 4

ΚΑΛΛΙΕΡΓΟΥΜΕΝΗ ΑΜΠΕΛΟΥΡΓΙΚΗ ΕΚΤΑΣΗ ΜΕ ΟΙΝΟΠΟΙΗΣΙΜΕΣ ΠΟΙΚΙΛΙΕΣ ΚΑΤΑ ΠΟΙΚΙΛΙΑ ΑΜΠΕΛΟΥ ΚΑΙ ΗΛΙΚΙΑ ΑΜΠΕΛΟΥ, ΣΕ ΕΚΤΑΡΙΑ

>PIC FILE= "L_2003199EL.000801.TIF">

ΠΙΝΑΚΑΣ 5

ΚΑΛΛΙΕΡΓΟΥΜΕΝΗ ΑΜΠΕΛΟΥΡΓΙΚΗ ΕΚΤΑΣΗ ΜΕ ΟΙΝΟΠΟΙΗΣΙΜΕΣ ΠΟΙΚΙΛΙΕΣ ΑΝΑΛΟΓΑ ΜΕ ΤΗ ΦΥΣΗ ΤΗΣ ΠΑΡΑΓΩΓΗΣ ΚΑΙ ΚΑΤΑ ΚΑΤΗΓΟΡΙΑ ΑΠΟΔΟΣΕΩΣ, ΣΕ ΕΚΤΑΡΙΑ

>PIC FILE= "L_2003199EL.000901.TIF">

(1) Για τους πίνακες 2.1 έως 2.6, η έκταση για την παραγωγή αγενούς πολλαπλασιασμού της αμπέλου δεν λαμβάνεται υπόψη.

(2) Προαιρετικό για όλα τα κράτη μέλη εκτός από την Ελλάδα.

(3) "Άλλες" σημαίνει εκμεταλλεύσεις που δεν ανήκουν στις εκμεταλλεύσεις των τύπων 2.2, 2.3, 2.4 και 2.5.

ΠΑΡΑΡΤΗΜΑ II

Για τους σκοπούς του παρόντος κανονισμού νοείται ως:

α) εκμετάλλευση:

η τεχνικοοικονομική μονάδα που υπόκειται σε διαχείριση και παράγει γεωργικά προϊόντα·

β) χρησιμοποιουμένη γεωργική έκταση:

το σύνολο της εκτάσεως καλλιεργησίμων γαιών, μονίμων λειμώνων και βοσκοτόπων, γαιών καταλαμβανομένων από μόνιμες καλλιέργειες και οικογενειακούς κήπους·

γ) καλλιεργούμενη αμπελουργική έκταση:

το σύνολο των φυτευμένων με άμπελο εκτάσεων σε απόδοση και εκείνων που δεν έχουν εισέλθει ακόμη σε απόδοση, και προορίζονται για την παραγωγή σταφυλιών ή/και την παραγωγή υλικού αγενούς πολλαπλασιασμού της αμπέλου οι οποίες υπόκεινται κανονικά σε καλλιεργητικές εργασίες για την παραγωγή εμπορευσίμου προϊόντος·

δ) εκτάσεις καλλιεργούμενες με οινοποιήσιμες σταφυλές για v.q.p.r.d.:

εκτάσεις, καλλιεργούμενες με οινοποιήσιμες ποικιλίες, κατάλληλες για την παραγωγή οίνων ποιότητος που παράγονται εντός καθορισμένων περιοχών (v.q.p.r.d.), οι οποίες ανταποκρίνονται στις προδιαγραφές του κανονισμού (ΕΚ) αριθ. 1493/1999, στις προδιαγραφές που θεσπίζονται κατ' εφαρμογή αυτού, καθώς και στις εθνικές διατάξεις που θεσπίζονται δυνάμει του κανονισμού αυτού·

ε) εκτάσεις καλλιεργούμενες με οινοποιήσιμες ποικιλίες για άλλους οίνους:

εκτάσεις, καλλιεργούμενες με οινοποιήσιμες ποικιλίες προοριζόμενες για την παραγωγή άλλων οίνων εκτός από v.q.p.r.d.·

στ) αμπελουργική περίοδος:

η αμπελουργική περίοδος που αρχίζει την 1η Αυγούστου και λήγει στις 31 Ιουλίου·

ζ) υλικά αγενούς πολλαπλασιασμού της αμπέλου, φυτώρια, μητρικές φυτείες υποκειμένων:

όπως αυτά καθορίζονται στην οδηγία 68/193/ΕΟΚ του Συμβουλίου, της 9ης Απριλίου 1968, περί της εμπορίας των υλικών αγενούς πολλαπλασιασμού της αμπέλου(1)·

η) οινοποιήσιμες ποικιλίες, επιτραπέζιες ποικιλίες:

οι ποικιλίες όπως ορίζονται στον κανονισμό (ΕΚ) αριθ. 1493/1999.

(1) ΕΕ L 93 της 17.4.1968, σ. 15.

ΠΑΡΑΡΤΗΜΑ III

ΚΑΤΑΡΓΟΥΜΕΝΟΣ ΚΑΝΟΝΙΣΜΟΣ ΚΑΙ Η ΤΡΟΠΟΠΟΙΗΣΗ ΤΟΥ

>ΘΕΣΗ ΠΙΝΑΚΑ>

ΠΑΡΑΡΤΗΜΑ IV

ΠΙΝΑΚΑΣ ΑΝΤΙΣΤΟΙΧΙΑΣ

>ΘΕΣΗ ΠΙΝΑΚΑ>